Diari Oficial de la Generalitat Valenciana


Sumari del DOGV 2576, del 01-09-1995 (1995/835939)

ORDRE de 23 de juny de 1995, de la Conselleria d'Educació i Ciència, per la qual s'autoritza l'Institut d'Educació Secundària de Benifairó de les Valls per impartir transitòriament el curs d'Orientació Universitària.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/23/(1)/dof/vci/html**

### Dades del document

Número de DOGV
:   2576

Data del DOGV
:   01-09-1995

Secció del DOGV
:   DISPOSICIONS GENERALS

Número del document
:   1995/835939


Data del document
:   23-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 23 de juny de 1995, de la Conselleria d'Educació i Ciència, per la qual s'autoritza l'Institut d'Educació Secundària de Benifairó de les Valls per impartir transitòriament el curs d'Orientació Universitària.   
En virtut del Decret 156/1994, del Govern Valencià, es va crear un institut d'Educació Secundària, per transformació de l'antiga extensió de Batxillerat de Benifairó de les Valls. Aquest institut va iniciar les seues activitats el curs escolar 1994/95, curs en el qual va admetre matrícula per 2n. i 3r. de Batxillerat Unificat Polivalent, segons el que estableix l'Ordre de 9 de setembre de 1994, de la Conselleria d'Educació i Ciència (DOGV de 21 d'octubre).  
Fins a aquests moments la major part de l'alumnat que finalitza el tercer curs del Batxillerat Unificat Polivalent en aquest centre es desplaça a l'Institut de Batxillerat El Clot del Moro de Sagunt.  
De l'estudi de matrícula efectuat per la inspecció educativa de la Direcció Territorial d'Educació de València, es desprén que en el curs escolar 1994/95 finalitzaran el tercer curs de Batxillerat Unificat Polivalent un nombre suficient d'alumnat perquè en el pròxim any acadèmic es puguen constituir dos grups del Curs d'Orientació Universitària, pel que sembla raonable autoritzar el centre per impartir els esmentats ensenyaments i evitar d'aquesta manera desplaçaments innecessaris de l'alumnat.  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
S'autoritza l'Institut d'Educació Secundària de Benifairó de les Valls, codi 60013430, per impartir el Curs d'Orientació Universitària durant els cursos acadèmics 1995/96 i 1996/97.  
Segon  
Pel que fa a la matrícula i realització de les proves d'accés a la universitat, aquest centre s'adscriu a la Universitat Politècnica de València. La Direcció General de Centres Docents podrà modificar aquesta adscripció quan així ho aconsellen les circumstàncies.  
DISPOSICIó ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera   
S'autoritza les direccions generals de Personal, Règim Econòmic i Centres Docents perquè, en l'àmbit de les seues respectives competències, adopten totes les resolucions que siguen necessàries per a l'aplicació i desplegament del que disposa aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entenen referits al curs escolar 1995/96.  
València, 23 de juny de 1995  
El conseller d'Educació i Ciència,  
JOAN ROMERO GONZáLEZ


Còpia Permalink ELI